Geotehnika

**Geotehnika** je građevinska aktivnost kojom se projektiraju i grade građevinski objekti u tlu. Odatle nazivi geotehničko projektiranje, geotehničko bušenje i sl. Znanja koja nudi mehanika tla esencijalna su u rješavanju svakodnevnih geotehničkih problema u građevinskoj praksi. Mehanika tla je znanost koja proučava ponašanje tla u novonastalom stanju naprezanja. Pod novim stanjem naprezanja podrazumijevamo opterećenje tla novim objektom ili prirodnim poremećajem koji može biti izazvan čovjekovim djelovanjem i/ili nedjelovanjem. 
Svaki objekt treba temeljiti, treba propisati uvjete temeljenja koji će omogućiti trajnu sigurnost objekata od sloma temeljnoga tla i ograničiti deformacije tla tako da ne dođe u pitanje funkcionalnost građevinskog objekta kao cjeline ili njegovih dijelova.

## Objekti i zahvati

* Objekti i zahvati kojima se bavi geotehnika:

** Temelji duboki i plitki,
** nasute brane,
** nasipi,
** tuneli,
** klizišta,
** potporne konstrukcije,
** iskopi,
** građevinske jame,
** usjeci,
** odlagalište otpada.

### Temeljenje

Temelj je neizbježni dio svake građevine.

* **Plitko temeljenje** - ako se pokaže da je tlo zadovoljavajuće nosivosti, tada govorimo o plitkom temeljenju. Plitki temelji prenose koncentrirana opterećenja s građevine u plitke nosive slojeve tla.
* **Duboko temeljenje** - ako se pokaže da je tlo zadovoljavajuće nosivosti dublje ispod površine terena, a građevinski objekt *(v. [[građevina]])* je nužno temeljiti na takvom boljem tlu, tada govorimo o dubokom temeljenju.

### Nasute građevine

### Kosine i usjeci

## Projektiranje geotehničkog zahvata

* Projektiranje geotehničkih zahvata i objekata, sastoji se od:

** utvrđivanja parametara tla *(Numeričke vrijednosti fizikalnih i mehaničkih svojstava tla v. [[Mehanika tla]])* relevantnih za određeni zahvat, 
** usvajanje opterećenja i proračunskog modela zahvata *(konstrukcije)*,
** primjena propisa *(odredbe i pravila struke)* - danas se primjenjuje Eurocode 7 (skraćeno EC7) - geotehničko projektiranje.

Točnost geotehničkih proračuna je mnogo veća od podataka o parametrima tla. Parametrizacijom tla se bavi mehanika tla. Osnovni problem leži u nesrazmjeru ulaznih podataka *(parametri tla)* i izlaznih podataka (rezultati geotehničkih proračuna), a sve zbog kompleksne prirode tla.

Od svih raspoloživih postupaka ispitivanja, modela proračuna i geotehničkih analiza potrebno je izabrati one koji su se u praksi potvrdili kao dobri, a čija je teoretska podloga poznata i jasna.

## Geotehnički problemi

* Posebni geotehnički problemi:

** ponašanje tla za vrijeme potresa
** stabilnost tla za slučaj miniranja *(v. [[eksploziv]])*
** temeljenje strojeva koji izazivaju vibracije
** likvefakcija pijeska*(v. [[pijesak]])* - negativna pojava u tlu izazvana potresom
** temeljenje na slabonosivom i jako stišljivom tlu *(koherentna, porozna, glinena [[tlo|tla]])*
** visoki nivo podzemnih voda
** problem pojave kritičnih hidrauličnih gradijenata 
** utjecaj mraza na tlo
** masovna eksploatacija nafte i vode mogu dovesti do velikih deformacija na površini. 

Kako bi se riješili gore navedeni problemi potrebno je poznavanje fizike; mehanike krutih tijela i mehanike fluida, kemije, geologije, građevne statike, poznavanje gradiva, informatike i poznavanje elektronske opreme. Pošto je teško pronaći osobu koja bi zadovoljila sva ta znanja, geotehnička rješenja se trebaju tražiti u okvirima timskog rada. 

## Veze
** građevine - građevinski objekti
** Građevinarstvo
** Geologija
** Mehanika tla
** Mehanika stijena
* Tlo
* Postanak tla

## Vanjske veze
* ISSMGE http://www.issmge.org/*(International Society for Soil Mechanics and Geotechnical Engineering)* - Međunarodna udruga geotehničara 
* HUMTGI - Hrvatska udruga za Mehaniku tla i geotehničko inženjerstvo
* UIG - Udruga inženjera Geotehnike http://www.geotehnika.com/